Kebab capli

Kebab capli (Pashto: چپلي کباب; ) ialah kebab cencang ala Pashtun, biasanya dibuat daripada daging lembu, kambing atau ayam dengan pelbagai rempah dalam bentuk daging burger. Kebab capli berasal dari Peshawar di Pakistan. Kebab capli Peshawar dibuat dengan daging lembu dan merupakan makanan jalanan yang popular di seluruh Asia Selatan, termasuk Pakistan, India, Afghanistan dan Bangladesh.

Di India, kebab capli boleh didapati sebagai makanan jalanan di bandar Bhopal, Lucknow, Delhi dan Hyderabad; di mana ramai orang Muslim tinggal.

Kebab capli dimakan secara meluas di Dhaka, Bangladesh. Tetapi ia paling popular semasa Aidiladha dan pada bulan Ramadan untuk berbuka."Dhaka shops selling iftar delicacies". 

Kebab capli boleh dihidangkan dan dimakan panas-panas dengan roti nan atau sebagai kebab roti.Khan, Palwasha (2021-01-23). 

 Asal usul 
Pengaruh masakan Mughal di rantau Asia Selatan telah mempopularkan beberapa jenis kebab, menghasilkan resipi-resipi tempatan seperti kebab capli.Khan, Palwasha (2021-01-23).  Nama capli dikatakan berasal daripada perkataan Pashto caprikh/capdikh/caplit, bermaksud "leper" – merujuk kepada rupanya yang ringan, bulat dan rata. Teori lain percaya namanya berasal daripada capal, perkataan tempatan untuk sandal - membayangkan bentuk dan saiz biasanya, yang menyerupai bahagian depan tapak capal. Penduduk tempatan kebanyakannya bersetuju dengan teori pertama capli sebagai kependekan caplit (atau capdikh).

Kebab capli dihidangkan di beribu-ribu rumah kebab di seluruh Pakistan dan Afghanistan. Kedai makan sedemikian telah berkembang pesat di bandar-bandar lain juga. Hari ini, kebab capli berada dalam menu restoran Asia Selatan di seluruh dunia.

 Bahan-bahan dan penyediaan 
Kebab capli disediakan dengan daging cencang mentah yang diperap dan dagingnya boleh daging lembu atau kambing/bebiri. Bahan utama termasuk tepung gandum, pelbagai herba dan rempah ratus seperti serbuk cili, daun ketumbar, diikuti dengan sedikit bawang, tomato, telur, halia, ketumbar atau biji jintan manis, cili hijau, tepung jagung, garam dan lada sulah, serbuk penaik dan jus sitrik, seperti limau atau lemon.Khan, Palwasha (2021-01-23). 

Ia boleh digoreng tohor atau celur dalam minyak sayuran dengan api sederhana. Sesetengah tukang masak menggoreng kebab dalam lemak kambing di atas dapur kayu untuk rasa organik. Cara ini dihindari sesetengah pakar makanan, atas sebab kesihatan.

 Menghidang 
Setelah masak, kebab capli boleh dihidangkan dan dihiasi dengan parsli, bawang cencang dan tomato, bersama-sama dengan penambah rasa lain seperti cutni, salad, yogurt, jeruk atau kacang. Kebab capli paling sesuai dihidangkan dengan semerbak, bebasah dan pedas. Ia dianggap masakan istimewa Pashtun dan sering dihidangkan kepada tetamu. Ia biasanya dimakan dengan roti seperti naan, nasi seperti nasi Afghan, atau dibungkus dengan makanan segera.Shinwari, Sher Alam (13 October 2013).  Pada musim sejuk, teh hijau seperti kahwah biasanya dihidangkan bersamanya, manakala minuman sejuk lebih disukai pada musim panas.

 Lihat juga 

 Makanan Pakistan
 Masakan Afghanistan

 Nota 

 Rujukan 

Kategori:Masakan Bangladesh
Kategori:Masakan India
Kategori:Masakan Afghan
Kategori:Masakan Pakistan
Kategori:Daging kisar
Kategori:Masakan Pashtun
Kategori:Hidangan kambing
Kategori:Hidangan lembu